Diari Oficial de la Generalitat Valenciana


Sumari del DOGV 6217, del 02-03-2010 (2010/1942)

RESOLUCIÓ de 15 de febrer de 2010, de la Direcció General de Transports i Logística, per la qual es convoca la realització de diverses proves tendents a l'obtenció o la renovació de certificats acreditatius de formació en matèria de transports.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6217

Data del DOGV
:   02-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1942


Data del document
:   15-02-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * títol de transport
    * examen

RESOLUCIÓ de 15 de febrer de 2010, de la Direcció General de Transports i Logística, per la qual es convoca la realització de diverses proves tendents a l'obtenció o la renovació de certificats acreditatius de formació en matèria de transports. [2010/1942]  
En compliment, en primer lloc, del que disposa l'article cinc de l'Orde 3/2010, de 18 de gener, de la Conselleria d'Infraestructures i Transports, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
Igualment, a fi de complir, en este cas, el que establix l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.  
Fent ús, per als dos casos, de les facultats conferides en virtut del que disposa l'article 14 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transports, resolc:  
Article 1. Objecte de la resolució  
És objecte de la present resolució convocar les proves següents per a l'exercici 2010:  
1. Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals siga obligatori estar en possessió dels permisos de conducció de les categories C1, C1+E, C, C+E, D1, D1+E, D o D+E, definides en el Reial Decret 818/2009, de 8 de maig, pel qual s'aprova el Reglament General de Conductors.  
2. Exàmens per a l'obtenció i la renovació dels certificats de capacitació professional dels consellers de seguretat per al transport de mercaderies perilloses per carretera i la seua renovació.  
Article 2. Dates, hora i lloc de realització de les proves  
1. Dies d'exàmens:  
1.1. Exercici: obtenció del certificat d'aptitud professional acreditatiu de la qualificació inicial.  
27 de març de 2010.  
24 d'abril de 2010.  
29 de maig de 2010.  
26 de juny de 2010.  
24 de juliol de 2010.  
25 de setembre de 2010.  
30 d'octubre de 2010.  
27 de novembre de 2010.  
18 de desembre de 2010.  
1.2. Exercici: obtenció i renovació dels certificats de capacitació professional de conseller de Seguretat per al transport de mercaderies perilloses per carretera.  
29 de maig de 2010.  
27 de novembre de 2010.  
2. En les dos proves, i en totes les convocatòries, l'hora d'inici de les proves serà a les 09.30 hores. En el cas dels exàmens per a l'obtenció i la renovació dels certificats de capacitació professional de conseller de Seguretat per al transport de mercaderies perilloses per carretera, es podran establir diferents horaris per a les diverses especialitats, que s'anunciaran amb una antelació mínima de 15 dies abans de la realització dels exàmens, en la pàgina web www.cit.gva.es.  
3. Amb una antelació mínima de 15 dies s'anunciarà en la pàgina web www.cit.gva.es, el lloc de realització de les proves en cada una de les províncies de Castelló, València i Alacant.  
Article 3. Presentació de sol·licituds  
1.1. Exercici: obtenció del certificat d'aptitud professional acreditatiu de la qualificació inicial.  
Les sol·licituds es presentaran segons el que disposa l'article 7 de l'Orde 3/2010, de 18 de gener, de la Conselleria d'Infraestructures i Transports, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
1.2. Exercici: obtenció i renovació dels certificats de capacitació professional de conseller de Seguretat per al transport de mercaderies perilloses per carretera.  
Les sol·licituds es presentaran segons el que disposa l'article 8 de l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.  
Per a la presentació telemàtica de les sol·licituds s'haurà de tindre en compte el que disposa l'Orde de 2 de juny de 2005, del conseller d'Infraestructures i Transport, per la qual es regula la presentació telemàtica de sol·licituds per a l'examen de capacitació professional per al transport de mercaderies i viatgers per carretera i de consellers de Seguretat i la seua renovació.  
Article 4. Tribunal  
El tribunal serà únic per a totes les proves, en les diverses convocatòries, que s'establixen en la present resolució. La composició figura en l'annex I d'esta resolució.  
Article 5. Documentació i material  
Els aspirants s'hauran de presentar en el lloc de realització de les proves proveïts de la documentació i material següent:  
- Document nacional d'identitat, número d'identificació d'estrangers o altres documents que acrediten fidedignament la identitat a criteri del tribunal, vigents en el moment de realització de les proves.  
Per a la presentació a les proves per a l'obtenció del certificat d'aptitud professional, s'haurà de presentar, a més, la documentació exigida en l'article 10.2 de l'Orde 3/2010, de 18 de gener, en concret, el certificat d'empadronament o, si és el cas, l'autorització a què es referix l'article 6.2 de la mateixa Orde 3/2010, de 18 de gener.  
- Estris d'escriptura: llapis de mina núm. 2, goma d'esborrar i bolígraf.  
No es permetrà l'entrada a l'examen amb calculadora ni amb telèfon mòbil.  
Article 6. Realització dels exercicis  
1. Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dos hores.  
2. En les proves per a l'obtenció dels certificats de capacitació professional de conseller de Seguretat per al transport de mercaderies perilloses per carretera, els participants disposaran d'un temps màxim de dos hores, excepte en el cas dels exàmens per a la renovació dels certificats, en els quals la duració de l'examen serà d'una hora com a temps màxim.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
València, 15 de febrer de 2010.- El director general de Transports i Logística: Vicente Dómine Redondo.  
ANNEX I  
El tribunal de les proves  
Per a totes les proves en les seues diferents convocatòries que es realitzen a la Comunitat Valenciana, estarà format per:  
1. Tribunal titular  
Presidenta: Mar Martínez Aparicio  
Secretària: Ana Martínez Llorca  
Vocals: Pilar Álvarez Montero, Manuel Gálvez Acero, Antonino Muñoz Calatayud, Francisco García López i Ángel Claudio Durán Martínez.  
2. Tribunal suplent  
President: Manuel Gálvez Acero  
Secretària: Cristina Menéndez de la Cruz  
Vocals: Ramón Escrig Moreno, Mª Luisa Zabala Salelles, Vicente Sánchez Selfa, José Aparicio Guerrero i Pedro Luis García de Torres.